Põld-harakalatv

Põld-harakalatv (Erysimum cheiranthoides L.) on ristõieliste sugukonda kuuluv taimeliik. 

Tema õitsemisaeg Eestis on maist septembrini.

 Botaaniline kirjeldus 
Üheaastane, ühekojaline talvituv rohttaim. Tema kõrgus jääb 4–90 cm vahele. Õis on kaheli õiekattega ning mõlemasuguline, tema kroon- ja tupplehed on püstised ning kroonlehtedel asetsevad väikesed karvakesed. Õied paiknevad lühikestel karvastel raagudel ning moodustavad kobara taime tipus. Põld-harakaladva vili on õisikuteljest mõnevõrra eemalehoiduv, tihtipeale kaarjas ning neljakandiline, kust kahe poolmena avanevad kõdrad. Kõrda sees paiknevad paljunemiseks valmivad seemnekesed, mis on piklikud, helepruunid ja õlirikkad. Lisaks on tal hästiarenenud harunenud peajuurega ja rohkete lisajuurtega sammasjuurestik.
vasakul|pisi|Erysiumum cheranthoides

 Kasvukohad 
Taim kasvab aedades, põldudel, prahipaikadel, teeäärtel ning inimmõjudega kasvavatel pindadel. Eestis peetakse teda tavaliseks ning kõikjal leiduvaks taimeks. Eelistatum kasvukoht on happeline ja liivane pinnas.

 Keemiline koostis 
Sisaldab kardiosteroide ehk südameglükosiide.

 Kasutamine 

 Kasutamine meditsiinis 
Taime pruugiti eesmärgiga vähendada südame- ja vereringehäireid. Kuna põld-harakalatva sisaldavad ravimid on tugevatoimelised, siis saab neid ainult arsti ettekirjutisega. Lisaks kasutati vanasti seemneid siseparasiitidest, täpsemalt sooleussidest jagusaamiseks.

 Muud kasutusalad 
Kuna taime seemned on eriti õlirikkad (kuni 43%), kasutatakse neid seepide, värnitsa ja lakkide valmistamisel.

 Viited 

Kategooria:Ristõielised
Kategooria:Eesti taimed